EkBass/fiwiki-20250220-pages-articles huggingface dataset:
Vesiränni

Vesiränni eli syöksytorvi on rakennuksen ulkoseinään kiinnitetty pystysuora putki, jota pitkin katolle satanut ja räystäskouruun kertynyt vesi virtaa alas. Rännin alapäässä oleva suuaukko ohjaa veden yleensä poispäin rakennuksen perustuksista, esimerkiksi ojaan, viemäriin, kouruun tai sadevesitynnyriin. Talvipakkasella ränniin kertyvä vesi saattaa jäätyä. Varsinkin runsasliikenteisten katujen varrella sijaitsevien kerrostalojen kohdalla tämä ongelma on estetty sähköisellä sulanapitokaapelilla. == Katso myös == * Gargoili * Hulevesi == Aiheesta muualla == Luokka:Talotekniikka
Andreas Krogh

Andreas Jens Krogh (9. heinäkuuta 1894 Kristiania - 25\. huhtikuuta 1964 Oslo) oli norjalainen taitoluistelija ja olympiamitalisti. Hän edusti seuratasolla Oslo IL:ää. Krogh voitti yksinluistelussa hopeaa EM-kisoissa 1914 Wienissä ja sai saman lajin olympiahopeaa Antwerpenin kisoissa 1920. == Lähteet == Luokka:Norjalaiset taitoluistelijat Luokka:Norjalaiset olympiamitalistit Luokka:Vuonna 1894 syntyneet Luokka:Vuonna 1964 kuolleet
Euro Crack EP

__NOTOC__ Euro Crack EP on Julma-Henrin ja RPK:n 7. kesäkuuta 2012 julkaisema EP. Se julkaistiin internetissä EuroCrack.com -sivustolla ladattavana mp3-tiedostona ja vinyylillä elokuussa 2012. Kappaleista ”E.U.R.O.C.R.A.C.K.” ja ”Pommi” on julkaistu musiikkivideot. Euro Crack edeltää myöhemmin julkaistavaa Euro Crack albumia. Elokuussa 2012 julkaistu Euro Crack EP -vinyyli nousi ilmestyessään Rumban listasijalle 3. == Kappaleet == # # # # # (mukana Kube, Aztra, Khid, Klommo, Ameeba & Mindman) # (mukana I.R.A.) Luokka:Vuoden 2012 EP:t Luokka:Julma-Henrin albumit Luokka:RoopeK:n albumit Luokka:RoopeK:n tuottamat albumit Luokka:Suomalaiset hip hop -EP:t
Mauritz Johansson

Gustaf Mauritz Johansson (19. maaliskuuta 1881 Bottnaryd - 7\. lokakuuta 1966 Lidingö) oli ruotsalainen ampuja ja olympiamitalisti. Hän edusti seuratasolla Stockholms SkarpSF:ää. Johansson osallistui Pariisin olympialaisiin 1924, joissa hän oli voittamassa hopeaa 100 metrin hirven kertalaukauksien joukkuekilpailusta sekä pronssia parilaukausten joukkuekisasta. Hän oli kertalaukausten henkilökohtaisessa kilpailussa jaetulla seitsemännellä ja parilaukausten kilpailussa jaetulla viidennellätoista sijalla samoissa olympialaisissa. == Lähteet == * Johanssonin profiili sports-reference.com -sivustolla Luokka:Ruotsalaiset ampujat Luokka:Ruotsalaiset olympiamitalistit Luokka:Vuonna 1881 syntyneet Luokka:Vuonna 1966 kuolleet
AKS (täsmennyssivu)

AKS voi tarkoittaa seuraavia: * Akateeminen Karjala-Seura, vuosina 1922–1944 toiminut suomalainen järjestö * AKS-testi, alkulukutesti * Politiets Aktionsstyrke, Tanskan poliisin erikoisjoukko * alikulkusilta.
Justin McCarthy (jääkiekkoilija)

Justin Jeremiah McCarthy (25. tammikuuta 1899 Charlestown, Massachusetts - 8\. huhtikuuta 1976 Centerville, Massachusetts) oli yhdysvaltalainen jääkiekkoilija ja olympiamitalisti. Hän edusti seuratasolla Boston Athletic Associationia. McCarthy opiskeli Massachusettsin yliopistossa, josta hän valmistui 1921. Hän oli siviiliammatiltaan kirjanpitäjä. McCarthy oli voittamassa hopeaa Chamonix'n olympialaisissa 1924, joissa hän pelasi viisi ottelua ja teki kahdeksan maalia. == Lähteet == * McCarthyn profiili sports- reference.com -sivustolla Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1899 syntyneet Luokka:Vuonna 1976 kuolleet
Justin McCarthy

Justin McCarthy on ainakin seuraavien henkilöiden nimi: * Justin McCarthy, irlantilainen poliitikko, historioitsija ja kirjailija * Justin Huntly McCarthy, irlantilainen poliitikko ja kirjailija * Justin McCarthy, yhdysvaltalainen historioitsija * Justing McCarthy, irlantilainen hurlingpelaaja * Justin McCarthy, australialainen australialaisen jalkapallon pelaaja * Justin McCarthy, yhdysvaltalainen jääkiekkoilija * Justin McCarthy, yhdysvaltalais-intialainen tanssija * Justin McCarthy, Mountcashelin varakreivi, irlantilainen kenraali * Justin J. McCarthy, yhdysvaltalainen roomalaiskatolisen kirkon prelaatti
Rdio

Rdio oli yhdysvaltalainen mainosrahoitteinen musiikin suoratoistopalvelu, jolla käyttäjät pystyivät kuuntelemaan musiikkia internetyhteyden avulla. Palvelu oli saatavilla 85:sä eri maassa.Rdio - Availability Rdion ilmaisversio oli mainosrahoitteinen, mutta palvelusta oli saatavilla kuukausimaksullinen versio ilman mainoksia.Rdio music service throws open its doors 16\. marraskuuta 2015 Rdio jätti yrityssaneerausilmoituksen ja kertoi myyvänsä palveluun liittyvät teknologiansa Pandoralle.Spotifyn kilpailijalta loppui rahat – lopettaa ja myy teknologiansa == Historia == Rdion julkaisi Skypen perustajat Niklas Zennström ja Janus Friis 3. elokuuta 2010. Tammikuussa 2014 palveluun lisättiin audio-mainoksilla tuettu ilmaisversio.Rdio introduces unlimited free streaming alongside subscriptions Vuoden 2015 lopussa Rdion jättämän Chapter 11:n johdosta he myivät teknologiansa Pandoralle 75 miljoonan dollarin hintaan.Pandora To Buy Rdio Assets For $75M In Cash, Rdio Files Ch.11, Will Shutter Service Pandora Is Acquiring Music Streaming Service Rdio For $75 Million (Exclusive) == Vdio == 2\. huhtikuuta 2013 julkaistu Vdio oli maksullinen elokuvien ja televisiosarjojen suoratoistopalvelu.Four years in the making, Vdio finally opens up to Rdio subscribers in the US and UK Vdio toimi Yhdysvalloissa ja Isossa-Britanniassa ennen kuin palvelu suljettiin 27. joulukuuta 2013.Rdio Shuts Down Video-Streaming Site Vdio, Offers Amazon Credits As Reimbursement For Purchases ==Lähteet== == Aiheesta muualla == * Virallinen sivusto Luokka:Musiikkisivustot
Alcide Laurin

Alcide Laurin (21. helmikuuta 1880 Sainte-Marthe, Quebec, Kanada − 24. helmikuuta 1905 Maxville, Ontario, Kanada) oli kanadalainen jääkiekkoilija, joka pelasi Ontariossa sijaitsevassa joukkueessa Alexandriassa. 24. helmikuuta 1905 toisessa Ontariossa sijaitsevassa joukkueessa Maxvillessä pelannut Allan Loney hakkasi kesken pelin Laurinin kuoliaaksi. Pian tapahtuman jälkeen Laurin julistettiin kuolleeksi jäällä kello 19. Loney oli tunnettu pahamaineisena tappelijana. Häntä syytettiin tapauksen jälkeen murhasta, mutta myöhemmin se vaihdettiin tapoksi. 29\. maaliskuuta viiden tunnin pohdinnan jälkeen Loney päätettiin vapauttaa. Puolustuksen todistajien mukaan Loney puolusti tilanteessa itseään. Kaikista syytteistä luovuttiin ja kanne hylättiin. Luokka:Kanadalaiset jääkiekkoilijat Luokka:Vuonna 1880 syntyneet Luokka:Vuonna 1905 kuolleet
Mensen Ernst

Mensen Ernst (1795–1843), alkujaan Mons Monsen Øyri, oli norjalainen ultrajuoksija. Hän ansaitsi elantonsa juoksemalla maailmaa ristiin rastiin kaupungista toiseen, joskus lyöden vetoa ajastaan ja joskus kuljettaen kirjeitä. Ernst oli aikansa kuuluisuus, ja hänet tunnetaan yhä Norjassa nimellä ”Juoksijakuningas”. ==Juoksu-ura== Palattuaan meriltä 23-vuotiaana Ernst muutti Englantiin vuonna 1818. Siellä hän aloitti juoksu-uransa juoksemalla 116 kilometrin matkan Lontoosta Portsmouthiin yhdeksässä tunnissa ja saavutti lisää kuuluisuutta juoksemalla 240 kilometrin matkan Lontoosta Liverpooliin 32 tunnissa. Vuonna 1820 Ernst siirtyi Manner-Eurooppaan ja ryhtyi juoksemaan ammatikseen. Hän juoksi pääkaupungista toiseen ja sai maineen ”kaikkien aikojen juoksijana”, jolle kuninkaallisetkin maksoivat juoksijapalkkioita. Vuonna 1832 Ernst juoksi Pariisista Moskovaan 3 800 frangin palkkiota vastaan, jos ehtisi perille 15 päivässä. Hän selvitti 2 500 kilometrin matkan 14 päivässä, juosten 178 kilometriä päivää kohti. Vuonna 1827 Ernst liittyi Britannian laivaston palvelukseen viideksi vuodeksi ja piti taukoa juoksemisesta. Vuonna 1833 hän lähti 20 000 hurraavan katsojan siivittämänä Münchenistä Kreikan silloiseen pääkaupunkiin Náfplioon mukanaan kirjeitä Baijerin kuningas Ludvig I:ltä Kreikan kuninkaalle Otto I:lle. Ernst ryöstettiin matkalla Montenegrossa ja vangittiin vakoojana Cattaron jälkeen. Hän pääsi lopulta perille 2 700 kilometrin ja 24 päivän juoksun jälkeen. Vuonna 1836 Ernst juoksi 8 300 kilometrin matkan Konstantinopolista Intian Kalkuttaan ja takaisin 59 päivässä kuljettaen Intiaan Englannin Itä-Intian kauppakomppanian kauppiaiden papereita. Ernstin viimeinen juoksu alkoi vuonna 1842, kun hän lähti etsimään Niilin alkulähdettä saksalaisen seikkailijan kreivi Hermann von Pückler-Muskaun toimeksiannosta. Ernst juoksi Sleesiasta Konstantinopoliin, ja sieltä Jerusalemin kautta Kairoon. Muutaman kuukauden jälkeen hän jatkoi Niiliä pitkin etelään. Ernst kuitenkin sairastui punatautiin autiomaassa ja kuoli vuonna 1843. ==Elämäntavat== Ernstin tiedetään nukkuneen vain neljä tuntia yössä. Hänen ruokavalionsa oli yksinkertainen: juustoleipää, hiukan vihanneksia, harvemmin kylmää lihaa, eikä koskaan lämmintä ruokaa. Viiniä hän joi jopa juoksujensa aikana. Ernst nukkui ulkosalla kovalla maalla, eikä käyttänyt sänkyä edes sisätiloissa. ==Lähteet== Luokka:Norjalaiset kestävyysjuoksijat Luokka:Vuonna 1795 syntyneet Luokka:Vuonna 1843 kuolleet
David Carnegie

David Ludovic George Hopetoun Carnegie, Northeskin 11. jaarli (24. syyskuuta 1901 Lontoo – 7. marraskuuta 1963 Binfield) oli brittiläinen skeletonkelkkailija ja olympiamitalisti. Carnegie lähti vuoden 1928 olympialaisiin ennakkosuosikkina. Hän oli rikkonut rataennätyksen vain viikkoa ennen kisoja, mutta horjui ensimmäisessä laskussaan ja jäi kolmannelle sijalle. Carnegie palveli toisessa maailmansodassa tiedustelujoukoissa nousten majurin arvoon saakka. Vuonna 1959 hänet valittiin istumaan House of Lordsissa päärien edustajana. Carnegie omisti paljon aikaa rotukoirilleen ja paikalliselle kennelklubille, minkä lisäksi hän oli hyvä ampuja ja kiinnostunut rautateistä. Hän kuoli lapsettomana vuonna 1963, ja hänen jälkeensä Northeskin jaarlin tittelin peri hänen serkkunsa John Douglas Carnegie. == Lähteet == * David, Earl of Northesk Sports Reference. Luokka:Brittiläiset skeletonkelkkailijat Luokka:Brittiläiset olympiamitalistit Luokka:Jaarlit Luokka:Vuonna 1901 syntyneet Luokka:Vuonna 1963 kuolleet
Charles Edward Stewart

Charles Edward Stewart (1881 - 1965) oli brittiläinen ampuja ja olympiamitalisti. Hän voitti Tukholman olympialaisissa 1912 kolme pronssimitalia, 50 metrin pistoolissa sekä henkilökohtaisessa että joukkuekilpailussa, joiden lisäksi 30 metrin olympiapistoolin joukkuekilpailussa. == Lähteet == * Stewartin profiili sports-reference.com -sivustolla Luokka:Brittiläiset ampujat Luokka:Brittiläiset olympiamitalistit Luokka:Vuonna 1881 syntyneet Luokka:Vuonna 1965 kuolleet
It’s My Life (Dr. Albanin kappale)

It's My Life on Dr. Albanin esittämä vuonna 1992 levytetty musiikkikappale. Kappale julkaistiin singlenä sekä artistin toisella studioalbumilla One Love. Kappale on artistin yksi tunnetuimmista, ja siitä tuli monessa Euroopan maassa suosittu. Muun muassa Ruotsissa, Itävallassa, Belgiassa ja Italiassa se nousi singlelistojen ensimmäiselle sijalle. ==Parodia== Jope Ruonansuun vuonna 1993 julkaistulla albumilla Jope Ruonansuu presidentiksi kappale ”It's My Wife” on tyyliparodinen versio alkuperäisestä kappaleesta. Kappaleessa Ruonansuun imitoima Raimo Ilaskivi hokee nalkuttavalle vaimolleen kertosäkeessä ”Toki, it's my wife”. ==Lähteet== Luokka:Vuoden 1992 kappaleet Luokka:Ruotsalaiset elektronisen musiikin kappaleet Luokka:Dr. Alban
Viinin tarina

Viinin tarina on brittiläisen Hugh Johnsonin kirjoittama kirja, joka on kokonaisteos viinistä kautta historian. Kirjan kirjoittaminen kesti kaikkiaan viisi vuotta, ja se on perinpohjainen teos aihepiiristään ja käsittelee viiniteemaa kulttuurihistoriallisesti. Kirjan yksityiskohtaisuudesta voisi mainita esimerkiksi sen, että siinä käsitellään yksityiskohtaisesti pullon kasvua nykymuotoonsa taikka sitä, miksi aikoinaan Euroopassa juotiin niin paljon. Luokka:Kirjat viinistä Luokka:Vuoden 1989 kirjat Luokka:Brittiläiset tietokirjat
Gazipaşan lentoasema

Gazipaşan lentoasema () sijaitsee 40 kilometrin päässä Turkin Alanyasta. Kentältä on noin 25 minuutin ajomatka Alanyaan. Kentällä on tax-free-myymälä, kahvila ja kioski. == Tilastot == Luokka:Turkin lentoasemat
Hugh Johnson

Hugh Johnson (s. 10. maaliskuuta 1939) on brittiläinen kirjailija. Häntä on arvioitu maailman parhaaksi viinikirjailijaksi. Johnson on kirjoittanut muun muassa tietokirjan Viinin tarina (1989). Luokka:Englantilaiset tietokirjailijat Luokka:Vuonna 1939 syntyneet Luokka:Elävät henkilöt
Pitkäkoski (Pertteli)

Pitkäkoski on kylä Perttelissä Salossa. Sen naapurikyliä ovat Perttelin Haali idässä, Perttelin Vähähiisi lännessä, Kiikalan Rekijoki etelässä sekä Kuusjoen Kanunki ja Kuttila pohjoisessa. ==Luonto== Kylä sijaitsee Uskelanjoen varressa, jossa kylän kohdalla joessa on samanniminen koski. Pohjoisesta Uskelanjokeen laskevat kylän alueella tai sen rajoilla Uskelanjoen vähäiset sivupurot Hossilankrotti lännessä ja Jänneoja idässä. ==Historia== Kylä on historialtaan rälssiluontoinen yksinäistalo, jonka Kiskon Haapaniemen kartanon herra Henrik Klaunpoika Horn vuonna 1581 perusti uudistaloksi silloisen Hiiden jakokunnan takamaalle.Oja 1958: s. 66. Sittemmin se oli samaa jakokuntaa niin ikään Hornin suvulle tuolloin kuuluneiden Perttelin Haalin sekä Kiikalan Kärkelän ja Revän kanssa.Oja 1958: s. 55–59, 121. Vuosina 1540–1647 Pitkäkoski oli Hattulassa sijaitsevan Lepaan ja vuosina 1648–1816 viereisen Haalin kartanon lampuotitalona, ja tämän jälkeen Pitkäkosken omistajina olivat ensin säätyläis- ja sitten talonpoikaistaustaiset henkilöt, jotka aluksi kuuluivat samoihin mutta sitten eri sukuihin kuin Haalin kartanon omistajat.Jutikkala & Nikander 1941: s. 373–376.Oja 1958: s. 250. ==Lähteet== * * ===Viitteet=== ==Aiheesta muualla== * Luokka:Perttelin kylät
Ruosteniskahaukka

Ruosteniskahaukka (Accipiter cirrocephalus) on haukkojen heimoon kuuluva lintu. Sen esiintymisaluetta ovat Australia, Indonesia ja Papua-Uusi-Guinea. Sen kantaa pidetään vakaana. Sen elinpiiriä ovat subtrooppiset ja trooppiset kuivat metsät, kosteat alavat metsät, mangrovemetsät nousuvesirajan yläpuolella, kuivat savannit, subtrooppiset ja trooppiset kuivat pensastot ja ruohoarot, joet, purot ja putoukset, viljelmät ja kaupunkialueet. ==Kuvaus== Lintu on päältä harmaa, ja sillä on pähkinänruskea kaulus, alapuoli on pääasiassa punaruskea, ja siinä on ohuita valkeita juovia. Väriltään se on samanlainen kuin australiankanahaukka, mutta se on pienempi. Se lentää samalla tavalla nopeasti ja notkeasti. Sen ruumiin pituus on 30–40 cm ja siipien kärkiväli on 55–80 cm. Naaras painaa aikuisena 240 g ja on huomattavasti suurempi kuin koiras, joka painaa 125 g. ==Ravinto== Se syö pääasiassa lennosta saalistamiaan pikkulintuja, kuten varpusia ja kottaraisia, toisinaan hyönteisiä. ==Lisääntyminen== Laji pesii puussa risuista tekemällään alustalla. Munia on yleensä 3 tai 4. Se hautoo noin 35 päivää, ja poikaset ovat lentokykyisiä 24–33 päivän kuluttua. ==Alalajit== Sillä on kolme alalajia: * Accipiter cirrocephalus cirrocephalus (Vieillot, 1817) * Accipiter cirrocephalus papuanus (Rothschild & Hartert, 1913) * Accipiter cirrocephalus rosselianus Mayr, 1940 == Lähteet == ==Aiheesta muualla== * Luokka:Lintuhaukat
Charles Stewart

Charles Stewart voi viitata seuraaviin: * Charles Stewart, skotlantilais- yhdysvaltalainen tullivirkailija ja kauppias * Charles Vane, Londonderryn kolmas markiisi, aiemmin Charles William Stewart, brittiläinen sotilas ja poliitikko * Charles Stewart, Richmondin kolmas herttua, brittiläinen aatelinen * Charles Stewart, pohjoisirlantilainen poliitikko * Charles Edward Stewart, brittiläinen ampuja * Charles Stewart, brittiläinen eläintieteilijä * Charles Stewart, brittiläinen piispa ja poliitikko * Charles Hylton Stewart, englantilainen urkuri * Charles Stewart, Yhdysvaltain vapaussodan vaikuttaja * Charles Stewart, yhdysvaltalainen laivaston upseeri * Charles Stewart, yhdysvaltalainen senaattori Texasista * Charles E. Stewart Jr., yhdysvaltalainen tuomari * Charles B. Stewart, yhdysvaltalainen tohtori ja poliitikko * Chali 2na, syntymänimeltään Charles Stewart, yhdysvaltalainen rap-artisti * Charlie Stewart, yhdysvaltalainen näyttelijä * Charles J. Stewart, yhdysvaltalainen näyttelijä * Charles Stewart (s. 1868), kanadalainen poliitikko * Charles Stewart, kanadalainen jääkiekkoilija * Charles Stewart, Albertassa 1970- ja 1980-luvuilla vaikuttanut poliitikko * Charles Wallace Stewart, kanadalainen poliitikko * Charlie Stewart (s. 1880), australialainen australialaisen jalkapallon pelaaja * Charlie Stewart (s. 1939), australialainen australialaisen jalkapallon pelaaja * Charlie Stewart, australialainen jalkapalloilija * Mount Charles Stewart, vuori Kanadassa
5-metoksitryptamiini

5-Metoksitryptamiini (myös 5-MT ja meksamiini) on tryptamiinin johdannainen ja läheistä sukua serotoniinille ja melatoniinille. 5-MT löytyy ihmisen kehosta luontaisesti matalina pitoisuuksina.Galzin AM, Eon MT, Esnaud H, Lee CR, Pévet P, Langer SZ. (1988). "Day-night rhythm of 5-methoxytryptamine biosynthesis in the pineal gland of the golden hamster (Mesocricetus auratus).". J Endocrinol. 118 (3): 389–397. DOI:10.1677/joe.0.1180389. PMID 2460575. Sen biosynteesi tapahtuu käpyrauhasessa melatoniinin deasetylaatiolla. 5-Metoksitryptamiini on 5-HT1-, 5-HT2-, 5-HT4-, 5-HT6-, ja 5-HT7-reseptorien täysagonisti.Wu PH, Gurevich N, Carlen PL. (1988). "Serotonin-1A receptor activation in hippocampal CA1 neurons by 8-hydroxy-2-(di-n-propylamino)tetralin, 5-methoxytryptamine and 5-hydroxytryptamine.". Neurosci Lett. 86 (1): 72–76. DOI:10.1016/0304-3940(88)90185-1. PMID 2966313.Yamada J, Sugimoto Y, Yoshikawa T, Horisaka K. (1997). "Hyperglycemia induced by the 5-HT receptor agonist, 5-methoxytryptamine, in rats: involvement of the peripheral 5-HT2A receptor.". Eur J Pharmacol. 323 (2-3): 235–240. DOI:10.1016/S0014-2999(97)00029-0. PMID 9128844.Amemiya N, Hatta S, Takemura H, Ohshika H. (1996). "Characterization of the contractile response induced by 5-methoxytryptamine in rat stomach fundus strips.". Eur J Pharmacol. 318 (2-3): 403–409. DOI:10.1016/S0014-2999(96)00777-7. PMID 9016931.Craig DA, Eglen RM, Walsh LK, Perkins LA, Whiting RL, Clarke DE. (1990). "5-Methoxytryptamine and 2-methyl-5-hydroxytryptamine-induced desensitization as a discriminative tool for the 5-HT3 and putative 5-HT4 receptors in guinea pig ileum.". Naunyn Schmiedebergs Arch Pharmacol. 342 (1): 9–16. PMID 2402303.Boess FG, Monsma FJ Jr, Carolo C, Meyer V, Rudler A, Zwingelstein C, Sleight AJ. (1997). "Functional and radioligand binding characterization of rat 5-HT6 receptors stably expressed in HEK293 cells.". Neuropharmacology. 36 (4-5): 713–720. DOI:10.1016/S0028-3908(97)00019-1. PMID 9225298.Hemedah M, Coupar IM, Mitchelson FJ. (1999). "[3H-Mesulergine labels 5-HT7 sites in rat brain and guinea-pig ileum but not rat jejunum."]. Br J Pharmacol. 126 (1): 179–188. DOI:10.1038/sj.bjp.0702293. PMC 1565797. PMID 10051134.Glennon RA, Dukat M, Westkaemper RB (2000-01-01). "Serotonin Receptor Subtypes and Ligands". American College of Neurophyscopharmacology. Archived from the original on 21 April 2008. Retrieved 2008-04-11. Yhdisteellä ei ole 5-HT3 affiniteettia ja 5-HT1E affiniteetti on todella heikko muihin 5-HT1-reseptoreihin nähden.Roth, Brian (2006). The serotonin receptors. Humana Press. p. 133. ISBN 1-58829-568-0, 9781588295682. 5-HT5A affiniteetti on tuntematon. 5-metoksitryptamiinia voidaan käyttää prekursorina 5-MeO-DMT:n valmistuksessa. == Lähteet == == Aiheesta muualla == *PubChem: 5-Methoxytryptamine *Human Metabolome Database: 5-Methoxytryptamine *Kyoto Encyclopedia of Genes and Genomes (KEGG): 5-Methoxytryptamine *ChemBlink: 5-Methoxytryptamine Luokka:Aivojen välittäjäaineet Luokka:Aminohappojohdannaishormonit Luokka:Tryptamiinit
Princessa (suklaa)

Princessa on puolalainen vohvelimainen suklaapatukka, jota valmistaa nykyisin Nestlé. Princessa-patukalla on ollut Puolassa suurta markkinointikilpailua pidempään markkinoilla olleen Prince Polo -patukan kanssa. Patukasta on saatavilla seuraavanlaisia vaihtoehtoja. * Princessa Snack - päällystetty maitosuklaalla, sisällä hasselpähkinäkermaa ja kaakaovoita. * Princessa Kokosowa - katettu valkosuklaalla ja sisältä täynnä kookoskermaa. * Princessa Kokosowa Maxi - isompi versio Kokosowasta. * Princessa Czekoladowa - päällystetty suklaalla, sisältö täynnä suklaakermaa. * Princessa Mleczna - päällystetty maitosuklaalla, sisältö täynnä maitokermaa. * Princessa Mleczna Maxi - isompi versio Mlecznasta. * Princessa Orzechowa - päällystetty maitosuklaalla ja sisältö hasselpähkinäkermaa. * Princessa Orzechowa Maxi - isompi versio Orzechowasta. * Princessa Gold - päällystetty maitosuklaalla, sisältää maapähkinäkermaa ja siroteltua pähkinää. * Princessa Carmelove - pyöreä vohveli kermakaramellillä. ==Lähteet== Luokka:Suklaapatukat
Neal James Buckon

Neal James Buckon (s. 3. syyskuuta 1953 Columbus, Ohio) on yhdysvaltalainen roomalaiskatolinen piispa. Hänet vihittiin papiksi Clevelandin hiippakuntaan 25. toukokuuta 1995 ja nimitettiin Yhdysvaltain sotilasordinariaatin vihkipiispaksi sekä Vissalsan titulaaripiispaksi 3. tammikuuta 2011. Piispaksi vihkiminen seurasi 22. helmikuuta. Pääkonsekraattorina toimi Timothy Paul Andrew Broglio, jota avustivat Richard Gerard Lennon ja Anthony Michael Pilla.Catholic-Hierarchy.org: Bishop Neal James Buckon == Lähteet == Luokka:Yhdysvaltalaiset katoliset piispat Luokka:Vuonna 1953 syntyneet Luokka:Elävät henkilöt
Fabio Gamberini

Fabio Gamberini (s. 22. syyskuuta 1992 São Paulo) on brasilialainen moottoriurheilija. Vuonna 2009 Gamberini ajoi Formula Fordin stipendiluokan sarjassa, jossa sijoittui kolmanneksi. Vuonna 2010 hän kilpaili Formula Renault UK -sarjassa ja sijoittui 15:ksi. Vuonna 2011 Gamberini ajoi European F3 Open -sarjassa, jossa hän sijoittui sarjan kolmanneksi. Samana vuonna hän ajoi kaksi kilpailua Formula 2-sarjassa ja EF3O Copa Class -luokassa, jossa hän voitti luokan mestaruuden. Vuonna 2012 Gamberini kilpaili kaksi kilpailua GP3-sarjassa Britannian lisenssillä ja sai yhden pisteen. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2012 Atech CRS Grand Prix ESP FEA ESP SPR MON FEA MON SPR EUR FEA EUR SPR GBR FEA 23 GBR SPR 8 GER FEA GER SPR HUN FEA HUN SPR BEL FEA BEL SPR ITA FEA ITA SPR 1 20. ==Aiheesta muualla== * Driverdatabase Luokka:Brasilialaiset autourheilijat Luokka:Vuonna 1992 syntyneet Luokka:Elävät henkilöt Luokka:GP3-kuljettajat
Carlos Verzeletti

Carlos Verzeletti (s. 8. syyskuuta 1950 Trenzano) on Italiasta kotoisin oleva, Brasiliassa toimiva roomalaiskatolinen piispa. Hänet vihittiin papiksi 12. kesäkuuta 1976 ja nimitettiin Belém do Parán arkkihiippakunnan vihkipiispaksi sekä Tepeltan titulaaripiispaksi 15. toukokuuta 1996. Piispaksi vihkiminen seurasi 28. heinäkuuta. Pääkonsekraattorina toimi Vicente Joaquim Zico, jota avustivat Miguel Maria Giambelli ja Bruno Foresti.Catholic-Hierarchy.org: Bishop Carlos Verzeletti Verzeletti sai 29. joulukuuta 2004 nimityksen Castanhalin piispaksi. == Lähteet == Luokka:Italialaiset piispat Luokka:Katoliset piispat Luokka:Vuonna 1950 syntyneet Luokka:Elävät henkilöt
Empire-palkinto

Empire-palkinto on Britannian laajalevikkeisimmän elokuva-alan lehden Empire- lehden vuosittain jakama palkinto, joka jaetaan tunnustuksena paikallisille ja kansainvälisille elokuva-alan toimijoille. Palkinnon saajan äänestävät lehden lukijat. Ensimmäinen Empire-palkinto myönnettiin vuonna 1996. ==Aiheesta muualla== *Viralliset sivut *Empire-palkinnot Imdb:ssä Luokka:Elokuvapalkinnot
George Hearn

George Hearn (s. 18. kesäkuuta 1934 St. Louis, Missouri) on pääasiassa Broadwaylla esiintynyt yhdysvaltalainen näyttelijä ja laulaja. Hän esiintyi muun muassa musikaaleissa Sweeney Todd ja Lainahöyhenissä. Jälkimmäisessä hän loi Albin-hahmon, joka esitti kappaleen "I Am What I Am". Hearn voitti muun muassa kaksi Tony-palkintoa (1984, 1995) ja Primetime Emmy -palkinnon (1985). Vuonna 2007 hänet otettiin American Theatre Hall of Fameen. Hänellä on ollut myös elokuvarooleja, esimerkiksi trillerissä Pahan oma (1997). Vuodesta 1985 Hearn on ollut naimisissa Leslie Simonsin kanssa. Hänen aiempiin puolisoihinsa oli lukeutunut Dixie Carter, ja hän seurusteli myös Betsy Joslynin kanssa. Hänellä on lapsia. == Aiheesta muualla == * * Internet Broadway Database: George Hearn Luokka:Yhdysvaltalaiset näyttelijät Luokka:Vuonna 1934 syntyneet Luokka:Elävät henkilöt
George Hearn (piispa)

George Arthur Hearn (s. 17. marraskuuta 1935) on australialainen anglikaanikirkon piispa. Hän toimi Rockhamptonin hiippakunnan yhdeksäntenä piispana vuosina 1981–1996. Hän opiskeli La Troben yliopistossa ja sai pappisvihkimyksensä vuonna 1964. Hiippakuntansa johdossa häntä edelsi John Grindrod ja seurasi Ron Stone. Luokka:Australialaiset papit Luokka:Anglikaaniset piispat Luokka:Vuonna 1935 syntyneet Luokka:Elävät henkilöt
Oscar Cantoni

Oscar Cantoni (s. 1. syyskuuta 1950 Lenno) on italialainen roomalaiskatolinen piispa. Hänet vihki papiksi Comon hiippakuntaan Teresio Ferraroni 28. kesäkuuta 1975, ja hänet nimitettiin Creman hiippakunnan johtoon 25. tammikuuta 2005. Piispaksi vihkiminen seurasi 5. maaliskuuta. Pääkonsekraattorina toimi Alessandro Maggiolini, jota avustivat Teresio Ferraroni ja Paolo Romeo. Cantoni asetettiin virkaansa 19. maaliskuuta.Catholic-Hierarchy.org: Bishop Oscar Cantoni == Lähteet == Luokka:Italialaiset piispat Luokka:Katoliset piispat Luokka:Vuonna 1950 syntyneet Luokka:Elävät henkilöt
Nimettömät pelurit

Nimettömät pelurit (, GA) on kahdentoista askeleen ohjelmaan toimintansa perustava ryhmä, jossa pakonomaiset uhkapelaajat antavat toisilleen vertaistukea. Ensimmäinen kokous pidettiin virallisesti 13. syyskuuta 1957 Los Angelesissa, Kaliforniassa; toiminta oli lähtenyt liikkeelle kahden pelihimosta kärsineen miehen kohtaamisesta saman vuoden tammikuussa. Toiminta on sittemmin levinnyt eri puolille maailmaaGamblers Anonymous, ja vuonna 2010 sitä oli kaikkiaan 54:ssä eri maassa.Mahalo.com: Gamblers Anonymous Suomessa ryhmän toimintaa on 12 paikkakunnalla.Ga-tukiryhmät == Lähteet == == Aiheesta muualla == * Suomen Nimettömien pelurien kotisivut Luokka:Uhkapelit Luokka:Kahdentoista askeleen ohjelma Luokka:Kansainväliset järjestöt
Joe Foster

Joe Foster (s. 1976) on Melbournesta kotoisin oleva australialainen homopornonäyttelijä, joka on esiintynyt sekä top- että bottom-rooleissa. Hän on 173-senttinen. Hän on voittanut GayVN-palkinnon (Gay Performer of the Year) ja ollut lisäksi ehdolla Grabby-palkinnon saajaksi. Hän on työskennellyt mallina Falcon Studiosilla. == Lähteet == == Aiheesta muualla == * Internet Adult Film Database: Joe Foster Luokka:Australialaiset pornonäyttelijät Luokka:Homopornonäyttelijät Luokka:Vuonna 1976 syntyneet Luokka:Elävät henkilöt
Selena Silver

Selena Silver (s. 18. elokuuta 1979 Sydney) on australialainen pornonäyttelijä. Hän aloitti uransa vuonna 2003 ja on esiintynyt myös nimillä Selena Silvers, Selina Silver ja Selena Silva. Hän on 168-senttinen. Hän on juontanut KSEX-internetradiota ja tehnyt vuonna 2004 esiintymisen Howard Sternin show’ssa. Silver voitti vuosina 2003 ja 2004 CAVR-palkinnot. Hän on saanut myös kolmannen CAVR-ehdokkuuden sekä lisäksi XRCO-ehdokkuuden ja kolme AVN-ehdokkuutta. == Lähteet == Luokka:Australialaiset pornonäyttelijät Luokka:Vuonna 1979 syntyneet Luokka:Elävät henkilöt
Phan Thị Kim Phúc

Phan Thị Kim Phúc (s. 2. huhtikuuta 1963 Long An, Vietnam) nousi maailman tietoisuuteen valokuvasta, jonka otti Associated Press (AP) -valokuvaaja Huỳnh Công Út (tunnetaan ammattinimellä Nick Ut) 8. kesäkuuta 1972 Trảng Bàngin kylässä, Vietnamissa. Kuvassa noin yhdeksänvuotias, selästä pahoin palanut alaston tyttö (Kim Phúc) juoksee muiden lasten tapaan kohti kameraa, paeten Etelä-Vietnamin joukkojen harhaan osunutta napalm-hyökkäystä. Nick Ut toimitti Kim Phúcin sairaalaan Saigonissa, jossa hänen vakavia kolmannen asteen palovammojaan hoidettiin 14 kuukautta ennen hänen kotiutustaan. Tuona aikana hän kävi läpi 17 leikkausta. Ensimmäiset ihonsiirtoleikkaukset suoritti suomalainen plastiikkakirurgi Aarne Rintala (1926–2014), joka kertoo näistä tapahtumista muistelmissaan. Kim Phúcin vammat tuottivat hänelle elinikäistä kipua, ja hänen arpiaan hoidettiin vielä vuonna 2022. Nick Utin ottama valokuva voitti aikanaan Pulitzerin palkinnon ja World Press Photon palkinnon vuoden lehtikuvasta. Vuonna 1992 Kim Phúc ja hänen tuore aviomiehensä Bùi Huy Toàn hakivat poliittista turvapaikkaa Kanadasta, joka heille myös myönnettiin. Pariskunnalla on kaksi lasta. Vuonna 1997 perustettiin hänen nimeään kantava yleishyödyllinen The Kim Foundation International -säätiö, jonka tavoitteena on tukea kansainvälisiä järjestöjä, jotka tarjoavat lääketieteellistä apua sotien ja terrorismin lapsiuhreille. 10. marraskuuta 1997 Kim Phúc nimitettiin Unescon hyvän tahdon lähettilääksi. Kim Phúcin elämäkerta julkaistiin 1999 nimellä The Girl in the Picture: the Story of Kim Phuc, the Photograph and the Vietnam War (suomeksi Tyttö kuvassa: Kim Phucin tarina). Kirjoittajana oli Denise Chong. == Kunnianosoitukset == * Oikeustieteen kunniatohtori (York University, Toronto, Ontario, Kanada), 22.10.2004 * Oikeustieteen kunniatohtori (Queen’s University, Kingston, Ontario, Kanada), 27.10.2005 * Oikeustieteen kunniatohtori (University of Lethbridge, Lethbridge, Alberta, Kanada), 2.6.2011 * Order of Ontario, 2004 ==Lähteet== ==Aiheesta muualla== * The Kim Foundation International * Vietnamissa ikoniseen valokuvaan tallentunut ”napalmtyttö” kävi läpi viimeisen hoitokertansa Luokka:Vietnamilaiset henkilöt Luokka:Vietnamin sota Luokka:Vuonna 1963 syntyneet Luokka:Elävät henkilöt
Tober Brandt

Tober Brandt (s. 1976) on homopornonäyttelijä, joka on esiintynyt myös nimellä Tigger.Internet Adult Film Database: Tober Brandt Hän on esiintynyt muun muassa Raging Stallion Studiosille sekä Titan Medialle ja sekä top- että bottom-rooleissa. Hän voitti vuonna 2009 GayVN-palkinnon kategoriassa Best Fetish Performer. Hän on 185-senttinen.Gay Erotic Video Index: Tober Brandt Brandt on myös päässyt Bear Magazinen kanteen. == Lähteet == == Aiheesta muualla == * Luokka:Homopornonäyttelijät Luokka:Vuonna 1976 syntyneet Luokka:Elävät henkilöt
Jason Hawke

Jason Hawke (s. 14. helmikuuta 1979 Schwetzingen) on saksalainen homopornonäyttelijä. Hän esiintyi kymmenissä elokuvissa vuosina 2000–2006.Internet Adult Film Database: Jason Hawke Hän on versatile eli esiintynyt sekä top- että bottom-rooleissa. Hän on 178-senttinen, ja hän on esiintyessään käyttänyt myös nimiä Jason Hawk ja Jay Heiss.Gay Erotic Video Index: Jason Hawke Hawke on saanut useita palkintoehdokkuuksia (Grabby, GayVN). == Lähteet == == Aiheesta muualla == * Luokka:Saksalaiset pornonäyttelijät Luokka:Homopornonäyttelijät Luokka:Vuonna 1979 syntyneet Luokka:Elävät henkilöt
Chris Charming

Chris Charming (s. 29. tammikuuta 1959) on saksalainen pornonäyttelijä. Hän aloitti esiintymisen vuonna 1997 ja lisäksi ohjaajan työt vuonna 2000. Hän on 178-senttinen. Vuoden 2010 AVN-palkintojen jaossa Charmingille myönnettiin Hall of Fame -paikka. Hän on toiminut myös Penthousen mallina. == Lähteet == == Aiheesta muualla == * Luokka:Saksalaiset pornonäyttelijät Luokka:Porno- ohjaajat Luokka:Vuonna 1959 syntyneet Luokka:Elävät henkilöt
Conn Findlay

Conrad Francis ”Conn” Findlay (24. huhtikuuta 1930 Stockton, Kalifornia – 8. huhtikuuta 2021) oli yhdysvaltalainen soutaja ja purjehtija. Hän valmistui Etelä-Kalifornian yliopistosta vuonna 1956. Findlay saavutti olympiamitaleja molemmissa lajeissaan. Soudussa hän voitti perämiehellisessä kaksikossa kultaa Melbournessa 1956 ja Tokiossa 1964 sekä pronssia Roomassa 1960. Purjehduksessa hän saavutti pronssimitalin Tempest-luokassa Montréalissa 1976. == Lähteet == == Aiheesta muualla == * Luokka:Yhdysvaltalaiset soutajat Luokka:Yhdysvaltalaiset kilpapurjehtijat Luokka:Yhdysvaltalaiset olympiavoittajat Luokka:Vuonna 1930 syntyneet Luokka:Vuonna 2021 kuolleet
Flon

Flon on seuraavien henkilöiden sukunimi: * Golda Flon (1918–2007), argentiinalainen näyttelijä * Suzanne Flon (1918–2005), ranskalainen näyttelijä
Uulatuote

Uula Color Oy on suomalainen perheyritys, joka valmistaa perinteisiä ja luonnonmukaisia ulkomaaleja, sisämaaleja sekä muita puunkäsittelyyn liittyviä tuotteita. Uula Color Oy sijaitsee Kokemäen Kauvatsalla. == Historia == Uula Color Oy:n tarina alkoi vuonna 1978 Nurmossa, kun Arto Uunila perusti perheensä kanssa Uulatuote Oy:n. Uunila aloitti toiminnan keittämällä aluksi punamultaa yhdessä poikansa ja vaimonsa kanssa. Pienestä verstaasta kehittyi perinnemaalien valmistaja. Uulatuote Oy siirtyi Pohjanmaalta Kokemäen Kauvatsalle vuonna 1987. Nykyisin Uulatuote Oy on Uula Color Oy. == Nykyinen yritys == Yrityksen tarkoituksena on tarjota hengittäviä, ekologisia ja muovittomia maaleja puupintojen käsittelyyn. == Lähteet == == Aiheesta muualla == www.uula.fi Luokka:Suomalaiset perheyritykset Luokka:Kokemäki
Kaikki pelissä (vuoden 1994 elokuva)

Kaikki pelissä on Matti Kassilan ohjaama jännityselokuva vuodelta 1994 ja hänen viimeinen elokuvansa. Se perustuu Kassilan omaan romaanikäsikirjoitukseen, jonka Kassila ja tuottaja Matti Ollila muokkasivat yhdessä käsikirjoitukseksi. ==Tuotanto== Elokuvan tuotannon loppusuoralla kuvaukset keskeytyivät varojen puutteen vuoksi. Elokuvasäätiön myönnettyä lisätukea elokuva valmistui ja pääsi ensi-iltaan. Menestys ei yhdeksän miljoonan markan elokuvalla ollut erityinen, ja tuotantoyhtiö meni konkurssiin.Muut tiedot, Elonet.fi, viitattu 6.7.2012 Rahojen käytössä ilmeni väärinkäytöksiä, ja kolmen vuoden kuluttua Ollila tuomittiin puolentoista vuoden ehdolliseen vankeusrangaistukseen avustuspetoksesta, avustuksen väärinkäytöstä, velallisen epärehellisyydestä ja kirjanpitorikoksesta. Lisäksi hänet tuomittiin maksamaan Elokuvasäätiölle ja tuotantoyhtiön konkurssipesälle vahingonkorvauksia. ==Juoni== Elokuvan alussa tehdään elokuvaa. Käy ilmi, että käsikirjoittaja on kirjailija Pentti Töysä, joka haluaa muuttaa käsikirjoitusta siten, että siitä paljastuu paikkakunnalla tehty rikos. Töysä murhataan. Murhan selvittelyn aikana sattuu toinen kuolemantapaus: veturinkuljettaja Halme löytyy kuolleena. Halmeen kuolema verhotaan itsemurhaksi, ja Halmeesta tehdään Töysän murhaaja, jolloin juttu katsotaan muka ratkenneeksi. Tapahtumien taustalla on menneisyyteen kohdistuvaa katkeruutta ja talousrikos, johon ministeri on sotkeutunut. ==Näyttelijät== ==Arviot== Suomalaisissa aikalaisarvioissa elokuvaa pidettiin ammattitaitoisesti tehtynä rehellisenä viihdejännärinä mutta kovin köykäisenä. Elokuvan katsonut Varietyn kriitikko kuitenkin kiittää sitä veteraanin tekemäksi raikkaaksi ja nuorekkaaksi elokuvaksi.Juoni ja lehdistöarviot, Elonet.fi, viitattu 6.7.2012. ==Lähteet== Luokka:Vuoden 1994 suomalaiset elokuvat Luokka:Suomalaiset jännityselokuvat Luokka:Matti Kassilan ohjaamat elokuvat
Mandevillen matkat

Mandevillen matkat on keskiaikainen matkakirja, jonka kirjoitti pseudonyymi Jean de Mandeville (oikea nimi ehkä Jean de Bourgogne) noin vuonna 1357Mandeville, Jean de, Tietosanakirja osa 5, palsta 1727, Tietosanakirja Osakeyhtiö 1913. Teos oli kirjoitettu alun perin luultavimmin ranskaksi, ja se käännettiin ennen 1400-luvun loppua useille kielille. Mandevillen matkoista tuli keskiajan lopun luetuin maallinen teos, joka vaikutti merkittävästi länsimaisen maailmankuvan kehitykseen, vaikka sen tarinat olivatkin suurimmaksi osaksi keksittyjä. John Mandeville väitti syntyneensä Englannissa. Mandevillen matkojen ensimmäinen osa vie hänet Britteinsaarilta Euroopan halki Pyhälle maalle. Teoksen toisessa osassa Mandeville matkaa ympäri maailmaa ja päätyy Kiinaan. Hän näkee lohikäärmeitä, koirankuonolaisia, amatsoneja ja kuvaa lopulta maallisen Paratiisin, vaikka ei itse niin pitkälle itään päässytkään. Mandevillen kertomuksiin uskottiin aikanaan, mutta nyt niitä pidetään suurimmaksi osaksi keksittyinä. Kirjoittaja oli myös kopioinut lähteitä merkitsemättä aikaisempia matkakertomuksia, 600-luvun tietoteosta Etymologiarum ja 1250-luvun tietosanakirjoja Speculum Historiale ja Speculum Naturale sekä erityisesti Jean le Longin kokoamia ristiretkikuvauksia. Maailmankuvauksensa lisäksi Mandevillen matkojen teemana on ihanteellisten yhteiskuntien esittely ja vertauskuvallinen selostus historian kulusta nykyhetkestä kohti lopun aikoja. Teos käännettiin heti kansankielelle englanniksi, ja se kirjoitettiin usein kursiivilla, mikä viittaa laajaan levinneisyyteen. Käsikirjoituksia on säilynyt yli 300. Kristoffer Kolumbus sai siitä vahvistuksen käsitykselleen maapallon ympäripurjehduksen mahdollisuudesta, ja kirjaan viittasi muun muassa Thomas More Utopiassaan. == Lähteet == == Kirjallisuutta == * ==Aiheesta muualla== * Luokka:Keskiajan kirjallisuus Luokka:Matkakirjat
ZERO (suklaa)

ZERO on The Hershey Companyn valmistama patukka. ZERO tuli tuotantoon vuonna 1920; se sisältää sekoituksen karamellia, pähkinää ja mantelinougat’ta, joiden päälle on tehty valkotoffeepeite. Sen ulkopuolinen valkoinen väri, joka on vähän käytetty väri suklaapatukoissa, on muodostunut sen tavaramerkiksi. ==Historia== ZERO-patukkaa valmisti alun perin Hollywood Brands -yhtiö Minneapoliksessa, Minnesotassa. Patukkaa markkinoitiin ensin vuodesta 1920 vuoteen 1934 asti ”Double Zero Bar” -tuotemerkillä, mutta vaihdettiin sen jälkeen ZERO-tuotemerkiksi. Alkuperäisen patukan valmistusta jatkettiin uuden nimityksen jälkeen Centraliassa, Illinoisissa. Hollywood Brands myytiin ensin vuonna 1967 Consolidated Food Corporationille (joka tuli myöhemmin Sara Leeksi), ja se pelasti tuotannon, kun tulipalo tuhosi Centralian tehtaan vuonna 1980. Uusi tehdas avattiin vuonna 1983, ja vuonna 1988 suomalainen Huhtamäki Oy osti Hollywood Brandsin, josta tuli osa Leafiä. Hershey Foods osti Leaf North American makeistoiminnat vuonna 1996 ja jatkoi sen myötä ZERO- patukan valmistamista. ==Lähteet== Luokka:Suklaapatukat
Airi Tuominen

Airi Inkeri Tuominen (s. 20. heinäkuuta 1937 Ilomantsi) on suomalainen opettaja ja lastenkirjailija. Lappeenrannassa asuva Tuominen toimi erityis- ja luokanopettajana. == Teoksia == * Lumiukolta terveisiä; kuv. Elina Vanninen. Otava 1979 * Taikanappi; kuv. Ulla Urkio. Otava 1980 * Matka: helppolukuinen lastenkirja; kuv. Elina Vanninen. Otava 1980 * Kanikesä; kuv. Elina Vanninen. Otava 1981 * Anun aakkoset; kuv. Jukka Rosti. Otava 1983 == Lähteet == * (vanhentunut linkki) * Airi Tuominen, Eteläkarjalaisia kirjailijoita Luokka:Suomalaiset lasten- ja nuortenkirjailijat Luokka:Suomalaiset opettajat Luokka:Vuonna 1937 syntyneet Luokka:Elävät henkilöt
Ponoijoen kalliopiirrokset

thumb Ponoijoen kalliopiirrokset käsittävät noin 110 kuvaa, jotka on hakattu Ponoijoen muinaisiin rantakiviin Kuolan niemimaan keskiosissa Murmanskin alueella Lounais-Venäjällä. Kalliokuvat toi tieteen ulottuville Vladimir Šumkin vuonna 1973. Kuvakentät on tehty kymmeneen kiveen. Ne on hakattu kiveen tikkaamalla ja kuvat ovat ulkoasultaan melko samanlaisia. Kuva-aiheista on 75% peuroja tai hirviä, 16% ihmisiä ja loput 9% koostuvat aurinkosymboleista, yhdestä käärmeenkuvasta ja joistakin tekeleistä. Tekotavan ja kuvioiden tyyliin perustuen arvellaan, että kuvia on tehty kahdessa eriaikaisessa vaiheessa. Ensimmäinen vaihe ajoitetaan noin 3 500-2 500 vuotta sitten eli kivikauden ja pronssikauden vaihteeseen. Tämän vaiheen kuvat olisivat naturalistisempia kuin myöhemmän vaiheen kuvat. Toinen vaihe ajoitetaan 2 500-1 500 vuotta sitten eli pronssikauden ja rautakuden aikaan. Nämä kuvat ovat tyylitellyimpiä. Lohkare numero 5 on siirretty Lovozeron museon näyttelyyn. ==Lähteet== * ===Viitteet=== ==Aiheesta muualla== * Nathan Muus & Faith Fjeld: Outdoor Expeditions on the Ponoi River Luokka:Venäjän kalliopiirrokset Luokka:Kivikausi Luokka:Venäjän esihistoria Luokka:Murmanskin alue
Eero Ilvonen

Eero Ilmari Ilvonen (16. joulukuuta 1886 Juuka – 3. helmikuuta 1972 Helsinki) oli suomalainen oppikoulun opettaja ja kirjallisuudentutkija. ==Henkilöhistoria== Eero Ilvosen vanhemmat olivat kirkkoherra Johan Henrik Ilvonen ja Alma Kristina Hällström ja puoliso vuodesta 1930 Mary Margareta Achrén. Ilvonen tuli ylioppilaaksi Tampereen reaalilyseosta ja valmistui filosofian kandidaatiksi 1909 ja lisensiaatiksi ja tohtoriksi 1914.Ylioppilasmatrikkeli 1903–1904: No. 28938. Ilvonen, Eero Ilmari (Viitattu 3.11.2020) Ilvonen toimi Tampereen reaalilyseon ranskan ja saksan kielen opettajana 1917–1927. Ilvonen teki useita opintomatkoja opiskellessaan maisteriksi ja filosofian tohtoriksi. Hän kävi vuonna 1907 Heidelbergissä, 1908 Pariisissa sekä asui vuosina 1911–1913 Pariisissa. Kesällä 1922 hän teki kahden kuukauden opintomatkan Saksaan tutustuen uusien kielten opetukseen Leipzigin ja Dresdenin oppikouluissa. Viimeksi Ilvonen toimi Tyttönormaalilyseon saksan ja ranskan yliopettajana Helsingissä 1935–1955. == Teoksia == * Parodies de thèmes pieux dans la poésie française du Moyen âge : Pater - Credo - Ave Maria - Laetabundus : textes critiques précédés d'une introduction. Tekijä, Helsingfors 1914, uusi painos Slatkine, Genéve 1975 * Taidekasvatus kouluissa. Kristillisen taideseuran esitelmiä 3. Otava 1921 == Lähteet == * * Jussi Koivisto : "Paljonhan siellä oli nähtävää" - Tampereen kansakoulun- ja oppikoulunopettajien ulkomaiset opintomatkat vuosina 1900-1930. Historian pro gradu -tutkielma. Tampereen yliopisto 2009, s. 60 ja 81 ===Viitteet=== Luokka:Suomalaiset kirjallisuustieteilijät Luokka:Suomalaiset opettajat Luokka:Vuonna 1886 syntyneet Luokka:Vuonna 1972 kuolleet
Matti-Juhani Karila

Matti-Juhani Karila (s. 15. elokuuta 1940 Pielisjärvi) on suomalainen kirjailija, käsikirjoittaja ja dramaturgi. Karila on tehnyt käsikirjoituksia, dramatisointeja ja sovituksia televisiolle ja elokuviin (muun muassa Simpauttaja, Tuntematon ystävä, Soitannollinen ilta Viipurissa 1918, Sotamies Jokisen vihkiloma, Vetää kaikista ovista, Oi säästöpankin virkailija, oi rakastettuni, Pastorinvaalit, Kuolema savolaiseen tapaan, Yksinäisen miehen juna). == Teoksia == * Juhani Kävelijä. WSOY 1967 * Saavuthan keinumaan : näytelmä. 1982 * Welcome to Kälkyä, Mr. Woodson : näytelmä. 1983 * Jo valkenee kaukainen ranta : näytelmä. 1985 * Leninki : näytelmä. 1991 * Huomenta Afrikka! : Villa Karo kymmenen vuotta ; toim. Matti-Juhani Karila. Like, Villa Karo 2009 * Mindscape = Mielenmaisema ; runot: Matti-Juhani Karila Antero Takalan päiväkirjoista ; essee Elina Heikka. Musta taide, Helsinki 2010 == Lähteet == * * Pohjoiskarjalaisten nykykirjailijoiden matrikkeli : Matti- Juhani Karila * Matti-Juhani Karilan tiedot Elonetissä * Matti-Juhani Karilan tiedot Internet Movie Databasessa Luokka:Suomalaiset kirjailijat Luokka:Suomalaiset käsikirjoittajat Luokka:Suomalaiset dramaturgit Luokka:Vuonna 1940 syntyneet Luokka:Elävät henkilöt
Alberto Rivera

Alberto Magno Romero Rivera (19. syyskuuta 1935 Las Palmas, Espanja – 20. kesäkuuta 1997 Broken Arrow, Oklahoma, Yhdysvallat) oli kuuluisa espanjalais- amerikkalainen uskonnolinen aktivisti. Hänet tunnetaan Vatikaanin vastaisista puheistaan, joita amerikkalainen kristitty kustantaja Jack Chick on julkaissut. Alberto Rivera on väittänyt kuuluneensa katolisen kirkon jesuiittoihin, ennen kuin kääntyi protestanttiseen kristillisyyteen. Katolinen kirkko on vastustanut jyrkästi Riveran väitteitä, ja leimannut ne salaliittoteorioiksi. Rivera on mm. väittänyt Vatikaanin olleen vapaamuurareiden, toisen maailmansodan, John F. Kennedyn murhan, Jonestownin massamurhan, kommunismin ja natsismin taustalla. == Aiheesta muualla == * "Who Was Alberto Rivera? " ("Chick Tracts: Their Origin and Refutation", part 3) from Catholic Answers Luokka:Salaliittoteoreetikot Luokka:Vuonna 1935 syntyneet Luokka:Vuonna 1997 kuolleet
Paavo Numminen

Paavo Veikko Numminen (12. maaliskuuta 1894 Kuru – 3. heinäkuuta 1968) oli suomalainen professori, filologi ja suomentaja. Numminen oli Helsingin yliopiston klassillisen filologian dosenttina 1948–1950. Hän hoiti Turun yliopiston klassillisen filologian professorin virkaa 1960–1964. == Teoksia == * Das lateinische in mit Akkusativ bis zu Augustus Tod ; väitöskirja. Annales Academiae scientiarum Fennicae. Series B, 0066-2011; 45, 1. Helsinki 1938 * Latinan kielen alkeet 1 : Teksti; toim. H. F. Soveri, Paavo Numminen. 4. uud. painos WSOY 1942, 5. painos 1953, 7. painos 1964, 8. painos 1969 * Latinan kielen alkeet 2 : Sanaluettelot; toim. H. F. Soveri, Paavo Numminen. 4. uud. painos WSOY 1943 5. painos 1953, 6. tark. painos 1958, 7. painos 1965, 8. painos 1969 * Qua ratione in Versione Afra vocabula collocata sint. Annales Academiae scientiarum Fennicae. Series B, 0066-2011; Tom. 60, 1. Suomalainen tiedeakatemia, Helsinki 1947 * Quo modo Cicero de Lucretio (et quodam Sallustio) iudicaverit. Turun yliopiston julkaisuja. Sarja B, Humaniora, 0082-6987; 44. Turku 1953 == Suomennoksia == * Carus T. Lucretius : Maailmankaikkeudesta ; suom. sekä johdannon ja selitykset kirj. Paavo Numminen. WSOY 1965 == Lähteet == * * Helsingin yliopiston opettaja- ja virkamiesluettelo 1918-2000. Humanistinen tiedekunta : Klassillinen filologia * Klassilliset kielet ja antiikin kulttuuri 40 vuotta – oppiaineen historiaa. Raija Vainio, Caligula 1/2000. Luokka:Turun yliopiston professorit Luokka:Suomalaiset filologit Luokka:Suomentajat Luokka:Vuonna 1894 syntyneet Luokka:Vuonna 1968 kuolleet Luokka:Suomalaiset professorit
National Health Service

thumb|Pääsisäänkäynti Queen's Medical Centre -sairaalaan Nottinghamissa. Sairaala on osa Englannin NHS:n toimintaa. National Health Service on Yhdistyneen kuningaskunnan julkinen terveydenhuoltojärjestelmä, joka jakautuu neljään alueelliseen osaan. Englannissa NHS:n osa tunnetaan nimellä National Health Service, mutta Skotlannissa on NHS Scotland ja Walesissa NHS Wales. Pohjois-Irlannissa osan nimi on Health and Social Care in Northern Ireland. Siten vain Englannin osa tunnetaan virallisesti nimellä National Health Service. Kaikki osat toimivat itsenäisesti. National Health Service on suuri terveysalan toimija. Esimerkiksi pelkästään sen Englannin toimintayksiköissä työskenteli vuonna 2018 yhteensä 1,3 miljoonaa työntekijää. Osin tai kokonaan National Health Servicen piirissä olleita ohjaavia ja toimeenpanevia kansanterveyteen ja hyvinvointiin liittyviä viranomaistoimintoja on eriyttetty omiksi virastoikseen. Esimerkiksi Englannissa toimi huhtikuusta 2013 vuoteen 2021 saakka Public Health England (PHE) (jonka tilalle tuli vuonna 2021 UKHSA). Huhtikuusta 2020 lähtien Skotlannissa on toiminut Public Health Scotland (PHS), joka on osa NHS Scotlandia. Myös Walesissa Public Health Wales on NWS Walesin yksikkö. Nämä kansanterveyslaitokset vastaavat osaltaan esimerkiksi tartuntatautitilanteen (esimerkiksi koronaviruksen) seuraamisesta ja siihen liittyvästä ohjeistuksesta alueellaan. == Lähteet == Luokka:Terveydenhuolto Yhdistyneessä kuningaskunnassa
5th Avenue (suklaa)

5th Avenue on The Hershey Companyn markkinoima suklaapatukka. Luden's-yhtiön väitetään olleen patukan kehityksen aloittajana vuonna 1936. Ajankohta on kuitenkin epävarma, koska The Hershey Companyn mukaan kyseisestä tuotteesta on esitetty väärää tietoa. Kyseisen tuotteen vanhempia kuin vuodelta 1962 olevia markkinointimateriaaleja on vaikeaa löytää. Vuonna 1986 Hershey Foods Corporation osti Luden'sin Dietrich Corporationilta. Patukka on näyttäytynyt myös vuonna 1994 tehdyssä sci-fi-elokuvassa Tähtiportti ja vuonna 1998 Seinfeldin jaksossa The Dealership. ==Lähteet== Luokka:Suklaapatukat
Vuosisadan dieetti

Vuosisadan dieetti: Ruokavalio hyvänolon perustana on Doris Grantin ja Jean Joicen kirjoittama kirja, joka käsittelee ruoka-aineiden terveysvaikutuksia ns. Hay-järjestelmän kautta. Kirjassa on myös lukuisia reseptejä; pääruokia, keittoja ja jälkiruokia. Hayn järjestelmässä on viisi tärkeää sääntöä ja niistä ensimmäisen mukaan tärkkelystä ja sokeria ei pidä syödä samalla aterialla kuin valkuaisaineita ja happamia hedelmiä. Ideologiassa peruna on nostettu pääruoaksi yhdessä kasvisten ja salaattien kanssa. Lisäksi kirjassa on luettelo happoa tai emästä tuottavista ruoka-aineista. ==Lähteet== *http://www.telegraph.co.uk/news/obituaries/1425950/Doris-Grant.html# englanniksi Luokka:Kirjat terveydestä ja hyvinvoinnista Luokka:Vuoden 1985 kirjat